
ПОСТОЯННА КОМИСИЯ ПО НАУКА, ИНОВАЦИИ И ОПЕРАТИВНИ ПРОГРАМИ


ПРОТОКОЛ №26

Днес, 30.03.2022 г., от 09:00 часа, в Зала 1, находяща се на ет. 1, в сградата на Община Бургас, ул. „Александровска“ 26, се проведе заседание на Постоянната комисия по наука, иновации и оперативни програми.		
На заседанието на комисията присъстваха проф. д-р Сотир Сотиров – председател, проф. д-р Севдалина Турманова – зам.-председател и членове: Георги Събев, Тони Минасян и Иво Баев.
Отсъстваха Йордан Георгиев и  Виолета Илиева.
От общинска администрация присъстваха: Йорданка Ананиева – зам.-кмет „Образование, здравеопазване, социални дейности и младежки политики“ и Весна Балтина – зам.-кмет „Стратегическо развитие и екология, дигитализация и адаптация към промените на климата“.
  Заседанието откри и ръководи председателят на ПКНИОП – проф. д-р Сотир Сотиров, като с 5 гл. „за“, 0 гл. „против“ и 0 гл. „въздържали се“, се прие следният 

ДНЕВЕН РЕД

1. ОбС 08-00-12637 Докладна записка от Красимир Стойчев - зам.-кмет "Бюджет, финанси и икономика", относно: Определяне размера на дивидента и начина на разпределение на печалбата за 2021 г. на търговските дружества със сто процента участие на Община Бургас в капитала 

2. ОбС 08-00-12621 Доклад от Димитър Николов - кмет на Община Бургас, относно: Проект на бюджет за 2022 година 

3. ОбС 08-00-12639 Докладна записка от Йорданка Ананиева - зам.-кмет "Образование, здравеопазване, социални дейности и младежки политики", относно: Общинска програма за закрила на детето 2022 година

---------------------------------------------------------------------------------------
Точка 1

ОбС 08-00-12637
Докладна записка от Красимир Стойчев - зам.-кмет "Бюджет, финанси и икономика", относно: Определяне размера на дивидента и начина на разпределение на печалбата за 2021 г. на търговските дружества със сто процента участие на Община Бургас в капитала

Йорданка Ананиева – зам.-кмет „Образование, здравеопазване, социални дейности и младежки политики“ уточни, че това е стандартна докладна записка, която всяка година се внася преди разглеждане на бюджета и касае начина на разпределяне на печалбите на търговските дружества за 2021 г.
След кратки дебати и в резултат на явно гласуване, с 5 гл. "за", 0 гл. "против" и 0 гл. "въздържали се", членовете на Постоянната комисия по наука, иновации и оперативни програми приеха следното
СТАНОВИЩЕ:
Подкрепя проекта за решение.
 ---------------------------------------------------------------------------------------
Точка 2

ОбС 08-00-12621
Доклад от Димитър Николов - кмет на Община Бургас, относно: Проект на бюджет за 2022 година
Георги Събев предложи в проекта за решение, в приложение 10, т. 39 сумата за финансиране на Тракийско дружество "Екзарх Антим Първи" да бъде 15 000 лева. Предложението бе подложено на гласуване, като с  1 гл. "за", 0 гл. "против" и 4 гл. "въздържали се", то не се подкрепи.
На въпрос на Иво Баев относно субсидирането на Сдружение "Нефтохимик", Йорданка Ананиева – зам.-кмет „Образование, здравеопазване, социални дейности и младежки политики“ поясни, че Сдружението работи с деца от социални домове.
Проф. Сотиров поиска уточнение относно бюджета на Общинска програма „Бургаски деца“ и "Успешни студенти".
Йорданка Ананиева – зам.-кмет „Образование, здравеопазване, социални дейности и младежки политики“ отговори, че сумата за Общинска програма  "Успешни студенти" е заложена в други дейности по образование и е 165 000 лева. Финансирането за осъществяването на Общинска програма „Бургаски деца“ е 100 000 лева.

След кратки дебати и в резултат на явно гласуване, с  4 гл. "за", 0 гл. "против" и 1 гл. "въздържали се", членовете на Постоянната комисия по наука, иновации и оперативни програми приеха следното
СТАНОВИЩЕ:
Подкрепя проекта за решение.
---------------------------------------------------------------------------------------

Точка 3

ОбС 08-00-12639
Докладна записка от Йорданка Ананиева - зам.-кмет "Образование, здравеопазване, социални дейности и младежки политики", относно: Общинска програма за закрила на детето 2022 година
Йорданка Ананиева – зам.-кмет „Образование, здравеопазване, социални дейности и младежки политики“ даде разяснение по докладната записка.
След кратки дебати и в резултат на явно гласуване, с 5 гл. "за", 0 гл. "против" и 0 гл. "въздържали се", членовете на Постоянната комисия по наука, иновации и оперативни програми приеха следното
СТАНОВИЩЕ:
Подкрепя проекта за решение.
---------------------------------------------------------------------------------------


ПРЕДСЕДАТЕЛ:   ………………………..
							  (ПРОФ. Д-Р СОТИР СОТИРОВ )






ПРОТОКОЛИСТ:    ………………………
			(Гергана Чанакова)

